b'\n_START_ARTICLE_\nDongfeng Motor Corporation\n_START_SECTION_\nHistoriaa\n_START_PARAGRAPH_\nYrityskonserni sai alkunsa 28. syyskuuta 1969 alkujaan nimell\xc3\xa4 Second Automobile Works Co., Ltd (SAW, \xe7\xac\xac\xe4\xba\x8c\xe6\xb1\xbd\xe8\xbd\xa6\xe5\x88\xb6\xe9\x80\xa0\xe5\x8e\x82, suom. \xe2\x80\x99Toinen autotehdas\xe2\x80\x99) perustetusta autotehtaasta. Sit\xc3\xa4 varhaisempi kiinalainen autotehdas oli Neuvostoliiton avustuksella k\xc3\xa4ynnistetty FAW (\xe2\x80\x99Ensimm\xc3\xa4inen autotehdas\xe2\x80\x99). Kes\xc3\xa4kuussa 1975 ensimm\xc3\xa4inen yhti\xc3\xb6n itsens\xc3\xa4 suunnittelema automalli EQ240 p\xc3\xa4\xc3\xa4see tuotantoon. Marraskuun 18. p\xc3\xa4iv\xc3\xa4n\xc3\xa4 samaa vuotta uudelle autolle annetaan Kiinan valtioneuvoston hyv\xc3\xa4ksym\xc3\xa4n\xc3\xa4 tuotenimi Dongfeng (\xe2\x80\x99It\xc3\xa4tuuli\xe2\x80\x99). Hein\xc3\xa4kuussa 1978 yhti\xc3\xb6n itse kehitt\xc3\xa4m\xc3\xa4 kuorma-auto EQ140 p\xc3\xa4\xc3\xa4see tuotantoon._NEWLINE_Marraskuussa 1987 yhti\xc3\xb6n vuotuinen tuotantokapasiteetti nousee 100\xc2\xa0000 ajoneuvoon. Yhti\xc3\xb6 on maailman kolmanneksi suurin kuorma-autojen valmistaja. Joulukuussaa 1990 solmitaan Citro\xc3\xabnin kanssa sopimus ranskalaismallisten henkil\xc3\xb6autojen yhteistuotannosta (SAW-Citro\xc3\xabn). Syyskuun 1. p\xc3\xa4iv\xc3\xa4n\xc3\xa4 1992 Toinen autotehdas muuttaa nimekseen Dongfeng Motor Corporation, Ltd. (DFM)._NEWLINE_Vuonna 2004 perustettiin tyt\xc3\xa4ryhti\xc3\xb6 Dongfeng Motor Group Co., Ltd (DFG), jonne siirrettiin emoyhti\xc3\xb6 DFM:st\xc3\xa4 monia keskeisi\xc3\xa4 liiketoimintoja autotehtaineen, mukaan luettuna Dongfeng Motor Co., Ltd, Dongfeng Peugeot Citroen Automobiles Co., Ltd, Dongfeng Honda Automobile Co., Ltd, Dongfeng Electric Vehicle Co., Ltd ja Dongfeng Cross-country Vehicle Co., Ltd. DFG listautui Hongkongin p\xc3\xb6rssiin joulukuussa 2005._NEWLINE_Automerkkej\xc3\xa4, joita yhti\xc3\xb6 valmistaa omien tai yhteisyritystens\xc3\xa4 tuotantona (mm. Donfeng Honda, Donfeng Nissan, Donfeng PSA, Dongfeng Renault, Donfeng Yueda Kia, Dongfeng Yulon, Dongvo (Hangzhou) Truck Company) ovat: Citro\xc3\xabn, Donfeng, Honda, Infiniti, Kia, Luxgen, Nissan, Peugeot, Renault, UD, Venucia.'